ILMUTUSRAAMAMAT AVANEB
"Ilmutusraamat avaneb" on saatesari, mida saad jälgida TV7 kanalilt.
Nendes saadetes keskendume ühele Piibli huvitavamale prohveteeringule
- Johannese Ilmutusraamatule.
Huvitavaks muudab selle prohveteeringu see,
et suurem osa selle sündmusi on veel toimumata.
Apostel Johannes sai selle ilmutuse Patmose saarel viibides.
See on väike, karmi loodusega kaljune saar Egeuse meres,
Väike-Aasia lääneranniku lähistel.
Saare pindalala on vaid 44 km2.
Evangelist Johannes pagendati siia saarele
esimese sajandi lõpupoole.
Roomlastel oli tavaks pagendada sellistesse eraldatud kohtadesse
selliseid vange, kes ei olnud surma mõistetud.
Ta saadeti Patmosele asumisele seetõttu,
et ta kuuletus Jumala Sõnale ja tunnistas Jeesusest.
Aga miks on selle 2000 aastat vana prohveteeringu uurimine
taas päevakorda tõusnud?
Need ajamärgid pole kunagi avaldunud selgemini kui tänapäeval.
Mingi aeg tagasi ei osatud Ilmutusraamatut isegi tõlgendada.
Alles nüüd hakkavad avanema
Ilmutusraamatus esinevad märgid ja sümbolid.
Nad on avanenud meile alles käesoleval ajal.
Veel 20 sajandi algusaastatel ei osatud neid seletada ,
aga nüüd on selles osas saabunud selgus.
See ongi raskesti mõistetav raamat.
Ta avaneb palve kaudu lugedes ja mõtestatult uurides.
See on see, kuidas see avaneb ja kõnetab.
Kuid Piibliski on öeldud, et lõpuaegadel inimesed uurivad
ja tarkus suureneb.
Jumal kõnetas mind ja ma kogesin oma südames,
et nüüd tuleb teha saatesari "Ilmutusraamat avaneb".
Hakkasin mõtlema ja palvetama, keda siia saatesse kutsuda?
Kes oleksid need inimesed Soomes, kes oleksid avatud selles suhtes?
Sain need inimesed ükshaaval oma südamesse.
On muidugi teisigi uurijaid
ja see ei pruugi olla parim võimalik valik.
Kuid mulle anti need inimesed ja siin me nüüd oleme.
Asjatundjate rühma kuuluvad pastor Mika Turunen,
emeriitpeatoimetaja Juhani Kuosmanen,
pastor Martti Ahvenainen
ja pensionil olev ettevõtja Antti Ylipelkonen.
Saatejuhiks on evangelist Paavo Järvinen.
Kui täpselt me suudame tänapäevase teabe abil
Ilmutusraamatut tõlgendada?
Me suudame üpriski kindlalt,
käies suure täpsusega läbi erinevaid sündmusi.
Sest me võime ajaloo valguses näha toimunud sündmusi.
Näeme, mis on juhtunud ja mis juhtumata.
Ilmutusraamat avab meile imelise ukse
nägemaks lõpuaja sündmusi.
Me ei saa öelda midagi kindlat, millal midagi juhtub.
Kuid saame suure kindlusega öelda, mis hakkab juhtuma.
Me uurime vaheldumisi ja koos
nii Taanieli raamatut kui ka Ilmutusraamatut.
Taanieli raamat on erakordse tähendusega.
Taaniel oli mees, kes elas Paabelis pagenduses
ja oli jõudnud kõrgele positsioonile selleaegses ühiskonnas.
Ta kuulus valitsevasse ladvikusse.
Tal oli võime tõlgendada unenägusid.
Ja ta nägi ka ise unenägusid, leides neile seletusi.
Taanieli raamatut uurides näeme selgesti,
mis hakkab toimuma lõpuaegadel.
Ehk, mis ootab inimesi lõpuaegadel, mida me praegu elame?
Kogu maailm ja ühiskond elab lõpuaega,
mis põhimõtteliselt algas Jeesusest.
Kuid see lõpuaeg on kestnud meie päevadeni.
Kui Issand kaitseb ja elupäevi jagub,
siis jätkub see veel kuni ajani, mil tuhandeaastane rahuriik rajatakse.
Alles siis saabub maailma lõpp - tuhandeaastase rahuriigi lõppedes.
Nüüd hakkamegi vaatlema, mis hakkab juhtuma.
Paabeli kuningas Nebukadnetsar valitses aastatel 605-562 e.m.a.
Enne kuningaks saamist juhtis ta oma isa armeed sõjas Egiptuse vastu
ja saavutas võidu aastal 604 e.m.a.
Selle võidu tulemusena sai Paabel oma valdusesse need maad,
mis olid enne kuulunud Egiptusele.
Nende hulgas oli ka Juudamaa.
Aastal 568 e.m.a
tuli Paabeli kuningas Nebukadnetsar Jeruusalemma alla
ja piiras seda.
Selle tulemusena linn hävines.
Rahva juhid aga viidi pagendusse Paabelisse.
Kohe esimeste seas oli ka Taaniel.
Aga nüüd näeb see suur kuningas väga huvitava ja tähendusliku unenäo.
See oli niivõrd tähenduslik,
et juhatab meid otse lõpuaegade sündmusteni.
Vaatlemegi nii seda unenägu kui ka muid Ilmutusraamatu sündmusi.
Seda unenägu peab vaatlema ühtse tervikuna,
et saada terviklik üldpilt ja tõlgendus.
Piiblis on öeldud al. Taanieli raamatu 2. ptk'i algusest:
"Nebukadnetsari teisel valitsemisaastal
nägi Nebukadnetsar unenäo,
ja ta vaim muutus rahutuks ning tal läks uni ära.
Ja kuningas käskis kutsuda ennustajaid
ja nõidu, posijaid ja Kaldea tarku, et nad seletaksid talle ta unenäo.
Siis läks Taaniel oma kotta
ja teatas asjaolust oma kaaslastele Hananjale, Miisaelile ja Asarjale,
et need paluksid taeva Jumalalt halastust selle saladuse asjus,
et Taaniel ja tema kaaslased ei hukkuks
koos teiste Paabeli tarkadega.
Siis ilmutati saladus Taanielile öises nägemuses;
ja Taaniel kiitis taeva Jumalat.
Taaniel hakkas kõnelema ja ütles:
Jumala nimi olgu kiidetud igavikust igavikku!
Sest tema päralt on tarkus ja vägi.
Tema muudab aegu ja aastaid,
tema tagandab kuningaid ja tõstab kuningaid;
tema annab tarkadele tarkust ja mõistlikele mõistust.
Tema paljastab sügavused ja saladused,
tema teab, mis on pimeduses, sest tema juures elab valgus.
Sind, mu vanemate Jumalat, ma kiidan ja ülistan,
et sa mulle oled andnud tarkust ja väge
ja et sa nüüd oled teinud mulle teatavaks,
mida me sinult oleme palunud
- oled kuninga asja teinud meile teatavaks.”
Ja siis salmis 27 läheb Taaniel kuninga ette.
Taaniel vastas kuningale ja ütles:
Saladust, mille kohta kuningas küsib,
ei suuda kuningale seletada ei targad, nõiad,
ennustajad ega täheteadlased.
Aga taevas on Jumal, kes paljastab saladusi,
ja tema ilmutab kuningas Nebukadnetsarile,
mis tulevasil päevil sünnib.
Su unenägu ja nägemused olid need!"
Nüüd räägib Taaniel Nebukadnetsarile,
mis hakkab juhtuma maailma aegade lõpus.
Ja siis ta räägib kuningale tema unenäo:
"Sinul, kuningas,
tõusid voodis olles mõtted selle kohta, mis tulevikus sünnib,
ja tema, kes paljastab saladusi, ilmutas sulle, mis sünnib.
Ja minule on see saladus paljastatud mitte minu tarkuse läbi,
kui mul olekski seda rohkem kui muil elavail,
vaid seepärast, et selle tähendus saaks kuningale teatavaks
ja et sa mõistaksid oma südame mõtteid.
Sina, kuningas, nägid, ja vaata, oli üks suur kuju.
See kuju oli suur ja selle hiilgus erakordne;
see seisis su ees ja selle välimus oli hirmus.
Kuju pea oli puhtast kullast, rind ja käsivarred hõbedast,
kõht ja reied vasest, sääred rauast,
jalad osalt rauast, osalt savist.
Sa vaatasid, kuni üks kivi käte abita lahti murdus
ja lõi kujule vastu jalgu, mis olid rauast ja savist,
ja purustas need.
Siis purunesid üheskoos raud, savi, vask, hõbe ja kuld
ja said aganate sarnaseks suviselt rehealuselt:
tuul viis need ära ja neist ei leidunud jälgegi.
Aga kivist, mis oli tabanud kuju, sai suur mägi ja see täitis kogu maa.
See oli unenägu,
ja nüüd ütleme kuningale selle tähenduse:
sina, kuningas, oled kuningate kuningas,
kellele taeva Jumal on andnud kuningriigi, võimu, vägevuse ja au.
Ja sinu kätte on ta andnud inimesed, kus need ka iganes elavad,
metsloomad ja taeva linnud, seades sinu valitsema nende kõigi üle
- sina oled see kullast pea!
Aga sinu järel tõuseb teine kuningriik, väiksem kui sinu oma,
ja veel kolmas kuningriik, vasest, mis valitseb kogu maa üle.
Siis tuleb neljas kuningriik, tugev nagu raud
- raud ju lõhub ja pihustab kõike;
ja nagu purustav raud, nii lõhub ja purustab ta kõik.
Aga et sa nägid jalad ja varbad olevat osalt potissepa savist
ja osalt rauast,
siis see tähendab jagatud kuningriiki;
küll on selles raua tugevust,
just nagu sa nägid rauda savimullaga segatult.
Ja et jalgade varbad olid osalt rauast ja osalt savist,
tähendab seda, et osa kuningriiki on tugev ja osa on rabe.
Et sa nägid rauda savimullaga segatult, tähendab seda,
et kuigi nad segunevad inimseemne poolest,
ei püsi nad üksteise küljes, nagu raud ei segune saviga.
Aga nende kuningate päevil püstitab taeva Jumal kuningriigi,
mis jääb igavesti hävitamatuks
ja mille valitsust ei anta teisele rahvale.
See lõhub ja hävitab kõik need kuningriigid,
aga ta ise püsib igavesti,
just nagu sa nägid, et üks kivi käte abita mäest lahti murdus
ja purustas raua, vase, savi, hõbeda ja kulla.
Suur Jumal on andnud kuningale teada,
mis tulevikus sünnib.
Ja unenägu on tõsi ning selle tähendus kindel.”
Sina, kes sa vaatad seda saadet, saad ka ise osaleda,
helistades annetustelefonil 900 1777 (kõne hind 7 eur).
Selle annetusega oled osaline hingede võitmise töös,
et ükski hing ei läheks hukka.
Evangeelium on tasuta kõigile, aga selle kuulutamine maksab.
Võid toetada saadete tegemist ka pangaülekande kaudu.
Saaja nimi: Taevas TV7
Swedbank EE052200221048388411 SEB EE441010220109461019
Saaja nimi: Taevas TV7
Nii saad osaleda selles töös
ja koos saame rõõmutseda suure saagi üle,
mis saabub üle kogu maa!
Ole õnnistatud Issanda nimel! Aamen.
No nii vennad. Oli huvitav sündmuste ahel.
Unenägu, milles Jumal räägib Nebukadnetsarile
tulevikus aset leidvatest sündmustest.
See viib meid küsimuseni -
millises ajas meie selle unenäo järgi oleme?
Kas elame varvastes? Või kus?
Enne, kui sellele vastan, tahaksin lühidalt viidata sellele,
mida see kuju üleüldse sümboliseerib.
Siin on mainitud,
et selle kuju pea sümboliseerib kuningas Nebukadnetsarit.
Muud kehaosad aga tema järel tulevaid muid kuningriike.
Selle kuju kaudu tuuakse esile saladus selle kohta,
millised kuningriigid aegade jooksul maailmas valitsevad
ja milline saab olema nende lõplik saatus.
See nägemus saab alguse Paabeli kuningriigist,
mida Nebukadnetsar valitses.
Seejärel on mainitud, et peale teda tõuseb teine kuningriik,
mida sümboliseerib rindkere.
Ajaloost on teada,
et Paabeli kuningriik langes aastal 539 e.m.a.
Maailma valitsevaks jõuks tõusid seejärel
meedlased ja pärslased.
Seda sümboliseerisid siis kaks kätt ja rindkere.
Meedlased ja pärslased valitsesid kuni aastani 331 e.m.a.
Seejärel hakkas valitsema kolmas kuningriik
Aleksander Suure juhtimisel.
Aleksander suri üsna noorelt,
aga Kreeka kuningriigi valitsemine kestis aastani 63 e.m.a.
Misjärel Rooma kuningriik,
ehk siis neljas kuningriik, mida sümboliseerisid kaks säärt,
alustas oma valitsemisperioodi.
Kuid miks seda neljandat kuningriiki kahe sääre kujul näidatakse?
See viitab sellele, et Rooma riik jagunes õige pea lääne- ja ida osaks.
Lääne osa jagunes rahvusriikideks üsna varases staadiumis -
495. aastal.
Ida osa ehk Bütsants,
mille pealinnaks oli Konstantinoopol ehk praeguse aja Istanbul,
jagunes samuti rahvusriikideks.
Hiljem, 1453. aastal, sai see aga Islami territooriumiks.
Praeguseks on kõik need neli suurt maailma kuningriiki lagunenud.
Aga selles kujus on esindatud ka maailma kuningriikide viimane vorm
labajalgade ja varvaste kujul.
Sinu küsimus on aktuaalne - millises ajas me praegu elame?
Mul on siin selline pilt, mis on veidi teistsugune.
Sest see esimene pilt on liiga ilustatud noore mehe näol.
Nimelt seda kuju oli hirmus vaadata.
See oli küll silmapaistev, kuid see oli ka hirmuäratav.
Väliselt on kõik need suurriigid hiilgavad.
Hirmuäratavus on see sisemine julmus,
mis hiljem metsalisena ilmneb.
Lõvi tõuseb jne.
Nii see lähebki, nagu Martti eelpool mainis.
See jaguneb.
Kuid peame tähele panema üht -
kogudus oli tol ajal veel müsteerium ega puutunud kuidagi asjasse.
Kogudus sai avalikuks alles Uue Testamendi apostlite ajal.
Jeesuski ei teinud seda avalikuks, et hingevaenlane ei pääseks segama.
Kogudusest ei räägita üldse.
Minu arvates elame me nüüd murdekohas - pahkluude juures.
Areng kümne varba suunas on alanud.
Seda ma ei oska öelda, kus me täpselt oleme,
kuid kuskil labajalgade piirkonnas me oleme.
Rooma riigis valitses kunagi demokraatia,
mida võib tõlgendada terasena,
aga edaspidi toimus nõrgenemine, mis on nagu see savi.
Võib seda ehk nii tõlgendada
nagu oleks tegemist ristiusu ja islamiusu segunemisega?
Jeesuse tulek aga on nagu see kivi, mis lõi vastu jalgu.
Kuju seisab lõpuaegadel veel püsti.
Antikristuse peaks on siis Paabel ja siis need muud osad.
Jeesus tuleb ja lööb vastu varbaid.
Siis kukub kõik korraga kokku.
Selline on minu tõlgendus sellele pildile.
Rooma kuningriik langes juba kaua aega tagasi.
Aga vahepeal oleks nagu tühi koht. Miks?
Sest Iisraeli ei eksisteerinud kaua aega riigina.
Selles kujus on esindatud maailma valitsenud kuningriigid.
Nüüd on olukord aga muutunud.
Iisraeli riik eksisteerib taas omal territooriumil.
Samas on ka endine Rooma riik taas uuele elule puhkenud.
Üheaegselt õigupoolest. See on põnev aeg.
Sest kõik see juhtub me endi silme all.
Muidugi on see riik nüüd Euroopa Liidu kujul.
Praegune areng toimub selgesti labajalgadelt varvaste suunas
ehk siis moodustumas on 10 riigi liit.
Kuid millest see moodustub, seda on veel raske öelda.
Ei tahaks kindlapeale väita,
et see moodustub praegustest Euroopa Liidu riikidest,
sest selles sisaldub ilmselt ka Iisraeli ümbritsevaid riike.
Mis tänapäeval ei kuulu EL riikide hulka.
Aga areng 10 riigi liidu suunas tundub olevat kiire.
Juhani mõte sellest, et oleme pahkluude juures, on õige
ja ma olen täielikult sama meelt.
Hiljem, Taanieli 7. ptk's, räägitakse,
kuida see 10 sarvega metsaline tõuseb neljanda kuningriigi alalt,
mis viitab suure tõenäosusega Rooma kuningriigile.
Arusaamist mööda võib Euroopa Liit olla sellele vundamendiks,
sest see on saanud alguse
muinasaegse Rooma kuningriigi aladelt.
Selgelt ei ole EL praegusel kujul see metsalise riik.
Tahaksin öelda veel sellele Juhani pildile viidates,
et sellel pildil on selgelt näha Antikristuse kuningriigi ulatus.
Suur küsimus ja arutelu teema on,
kas Antikristus valitseb kogu maailma või ainult teatud aladel?
Selle sümboli kaudu on tehtud teatavaks
Antikristuse valitsemisala.
Pidingi seda mainima,
et siin ei ole kõik maailma riigid esindatud,
vaid ainult Iisraeliga seotud riigid.
Seetõttu on see piiritletud.
Kuna on öeldud, et ühe löögiga purunes kõik,
peab see kuju veel püsti seisma.
Muidu see prohveteering ei teostuks.
Kas mõtled selle all seda, et Antikristus on ainult nendel aladel?
Mitte mujal maailmas?
Kindlasti on sõdadega vallutatud ka muid alasid.
Kuid need on nagu algsed alad.
Võiksin mõnda neist nimetada.
Kuna siin on parem ja vasak labajalg,
on nende kümne riigi hulgas kindlasti Kreeka (Suur-Kreeka),
edasi Türgi, Süüria ja Iraak koos ning Egiptus - kokku vähemalt neli.
Läänepoolsest säärest aga ei oska midagi täpsemalt arvata.
Kui jõuame Taanieli raamatu 8. ptk'i juurde, selgub rohkem.
Kuid minu arvates piirneb Antikristuse valitsusala
nende muinasaja 4 kuningriigiga: Babüloonia (Paabel), Meedia-Pärsia,
Kreeka ja Rooma.
Muinasaegne Assüüria kuulub samuti nende hulka.
See on Antikristuse valitsemispiirkond.
Kuid 11. peatükis on öeldud,
et Süüria viimane valitsus hakkab sõdima ka muude riikidega.
Võib juhtuda, et vallutatakse teisigi.
Aga see on põhiterritoorium, kus ta kindlalt valitseb.
EL ei saa kuidagi olla lõplik metsalise riik,
küll aga selle esialgne moodustis.
Siia hakkavad kuuluma Iraak ja Süüria, Türgi, Egiptus
ja edaspidine Suur-Kreeka.
Kas see viitab EL lagunemisele?
See laguneb kindlasti ja riike jääb vähemaks.
Ilmselt astuvad sealt välja Saksamaa, Šotimaa ja Põhjamaad.
Muinasaegse Rooma riigi koosseisu ei kuulunud endise Ida-Saksa alad,
küll aga Lääne-Saksa alad.
Eks Inglismaa juba plaanitse lahkumist?
Inglismaa peaks ikka jääma, aga Šotimaa ja Iirimaa lahkuvad.
Kindlasti lahkuvad paljud riigid.
Tõenäoliselt Euroopa Liit laguneb
ja moodustub uus riikide liit - 10-sarvega metsaline,
mida sümboliseerivad need 10 varvast.
Järgmises "Ilmutusraamat avaneb" osas
uurib asjatundjate rühm veel Taanieli raamatut ja selle 2. ptk'i.
Siis selgub, kui täpselt räägib see 2600. a. tagasi saadud prohveteering
Jeesuse teisest tulemisest.
Seal on huvitav lugeda
Kristuse tagasituleku täpse hetke kohta.
2. peatüki 44. salmis öeldakse:
"Aga nende kuningate päevil püstitab taeva Jumal kuningriigi."
Siis, kui nende kümne riigi liit on moodustunud,
on saabunud Issanda tagasituleku aeg.
Tõlge: Kuno Kivikink